

**Gradsko vijeće**

KLASA: 302-01/20-01/01

URBROJ: 2186/18-02/1-20-1

U Ludbregu, 15. travnja 2020. godine

***PRIJEDLOG***

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 – pročišćeni tekst, 98/19), članka 1. Zakona o dopuni Zakona o komunalnom gospodarstvu („Narodne novine“ broj 32/2020) i članka 33. Statuta Grada Ludbrega („Službeni vjesnik Varaždinske županije“ broj 23/09, 17/13, 40/13 – pročišćeni tekst, 12/18, 55/18 – pročišćeni tekst, 40/19, 13/20), Gradsko vijeće Grada Ludbrega na svojoj 20. sjednici održanoj dana 15. travnja 2020. godine donosi slijedeću

**ODLUKU**

**o pomoći gospodarstvu i građanima s područja**

**Grada Ludbrega uslijed epidemije koronavirusa (COVID-19)**

**Članak 1.**

Ovom Odlukom uređuju se mjere pomoći gospodarstvu i građanima s područja Grada Ludbrega uslijed donošenja „Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja“ („Narodne novine“ broj 32/2020, KLASA:810-06/20-01/7, URBROJ:511-01-300-20-1) koju je 19. ožujka 2020. godine donio Stožer civilne zaštite Republike Hrvatske u svrhu pridržavanja protuepidemijskih mjera.

**Članak 2.**

U svrhu pomoći gospodarstvu i građanima s područja Grada Ludbrega u prevladavanju poteškoća uzrokovanih epidemijom koronavirusa (COVID-19), Grad Ludbreg uvodi slijedeće mjere pomoći:

1. Pravne osobe može se potpuno ili djelomično osloboditi plaćanja komunalne naknade za poslovni prostor i građevinsko zemljište koje služi obavljanju poslovne djelatnosti
2. Fizičke osobe vlasnike odnosno korisnike nekretnina može se potpuno ili djelomično osloboditi plaćanja komunalne naknade
3. Zakupci poslovnog prostora u vlasništvu Grada Ludbrega mogu se u potpunosti osloboditi plaćanja zakupnine poslovnih prostora
4. Grad Ludbreg će od 01. travnja 2020. godine, pa do početka redovnog rada vezanog uz prijem djece u svim dječjim vrtićima na području Grada Ludbrega osigurati iznos sufinanciranja u iznosu od 800,00 kuna po djetetu na bazi broja djece u ožujku mjesecu te će eventualno nedostatna sredstva za podmirivanje nužnih troškova uz korištenje mjere Hrvatskog zavoda za zapošljavanje osigurati u Proračunu Grada Ludbrega
5. Za vrijeme obustave nastave u školama u razdoblju od 16.03.2020. godine do obustave mjere, roditelji se oslobađaju obveze plaćanja programa produženog boravka
6. Jednokratnu novčanu pomoć mogu primiti fizičke osobe koje se uslijed epidemije koronavirusa (COVID-19) prijave na Hrvatski zavod za zapošljavanje kao nezaposlene osobe
7. Plaćanja fiksnog dijela odvoza otpada mogu se osloboditi fizičke osobe koje se uslijed epidemije koronavirusa (COVID-19) prijave na Hrvatski zavod za zapošljavanje, do obustave mjera
8. Pomoć najugroženijim sektorima poljoprivrede uslijed epidemije koronavirusa (COVID-19) mogu dobiti: cvjećari, proizvođači bobičastog voća, proizvođači presadnica povrća
9. Pomoć sektoru ugostiteljstva razmjerno iznosu uplaćenog poreza na potrošnju koji su uplatili tijekom siječnja i veljače 2020. godine
10. Pomoć obrtima i mikro subjektima malog gospodarstva koji su sukladno Odluci Stožera civilne zaštite Republike Hrvatske obustavili svoj rad s danom 19. ožujka 2020. godine
11. Pomoć obrtima i mikro subjektima malog gospodarstva koji se mogu osloboditi plaćanja odvoza otpada ukoliko su sukladno Odluci Stožera civilne zaštite Republike Hrvatske obustavili svoj rad s danom 19. ožujka 2020. godine

**Članak 3.**

Korisnici mjera pomoći mogu biti pravne osobe koje ispunjavanju sljedeće uvjete:

* Koji uredno ispune obrazac zahtjeva
* Koji posluju na području Grada Ludbrega
* Koji su u cijelosti u privatnom vlasništvu
* Koji imaju podmirene obveze prema Gradu Ludbregu do 31. prosinca 2019. godine
* Nad kojima nije otvoren stečajni postupak, postupak predstečajne nagodbe ili postupak likvidacije i koji trenutno nije u blokadi
* Koji su se prijavili za dobivanje Potpore za poduzetnike u djelatnostima pogođenima koronavirusom (COVID-19) a koje su raspisane na nacionalnoj razini
* Korisnici za koje povjerenstvo utvrdi da ispunjavaju sve uvjete koje će raspisati Gradonačelnik Javnim pozivom

Uvjeti za dobivanje pomoći za fizičke osobe:

* Ispunjena prijavnica u evidenciji nezaposlenih
* Ispunjeni obrazac zahtjeva za novčanom naknadom
* Preslika kartice tekućeg računa banke

Nadležni Upravni odjel, nadležni Odsjek sukladno potrebama provođenja pojedine mjere pomoći može zatražiti i dodatnu dokumentaciju, a koja je potrebna za obradu Zahtjeva.

**Članak 4.**

Za provedbu ove Odluke zadužuje se Gradonačelnik putem Javnog poziva i upravnih odjela i nadležnih odsjeka Grada Ludbrega.

**Članak 5.**

Ova Odluka stupa na snagu prvog dana od dana objave u „Službenom vjesniku Varaždinske županije“ iz razloga hitnosti provođenja mjera za ublažavanje gospodarske krize uzrokovane koronavirusom (COVID-19).

Predsjednik Gradskog Vijeća:

Antun Šimić

**OBRAZLOŽENJE**

Uslijed donošenja „Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja“ („Narodne novine“ broj 32/2020, KLASA:810-06/20-01/7, URBROJ:511-01-300-20-1) koju je 19. ožujka donio Stožer civilne zaštite Republike Hrvatske u svrhu pridržavanja protuepidemijskih mjera u članku 3. naložena je obustava rada u djelatnosti trgovine sa navedenim izuzecima, obustava rada uslužnih djelatnosti (fizerski saloni i saloni za uljepšavanje...), obustava sportskih natjecanja i rada teretana, fitness i rekreacijskih centara, dječjih radionica, autoškola, vjerskih okupljanja.

Zbog novonastale situacije brojni su poslovni subjekti suočeni sa smanjenjem prihoda uslijed usporavanja ili potpunog izostanka gospodarske aktivnosti. Uslijed epidemije koronavirusa (COVID-19) građani se suočavaju sa smanjenjem prihoda i nemogućnosti plaćanja redovitih rashoda kućanstva.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.

Člankom 73. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) propisano je da se iz osobito opravdanih razloga može odrediti da opći akt stupa na snagu prvog dana od dana objave u službenom glasilu.

Slijedom navedenog predlaže se Gradskom vijeću Grada Ludbrega donošenje Odluke o pomoći gospodarstvu i građanima s područja Grada Ludbrega uslijed epidemije koronavirusa (COVID-19).